**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/27, 31.07.2017թ.

**Բողոք բերող անձ՝** «Գաշես» ՍՊԸ

**Պատվիրատու՝** ՀՀ կառավարությանն առընթեր քաղաքաշինության պետական կոմիտե

**Գնման ընթացակարգի ծածկագիրը և առարկան՝** ՀՀ «ՔՊԿ ԲԸԱՇՁԲ 17/7» ծածկագրովբաց ընթացակարգ / վերանորոգման աշխատանքների ձեռքբերում.

**Բողոքի պահանջը`** Կիրառել ժամանակավոր միջոց և կասեցնել ՀՀ կառավարությանն առընթեր քաղաքաշինության պետական կոմիտեի կողմից Երևանի թիվ 91 դպրոցի վերանորոգման աշխատանքների ձեռքբերման նպատակով 2017թ. մայիսի 26-ի թիվ 2 որոշմամբ կազմակերպված ՀՀ «ՔՊԿ ԲԸԱՇՁԲ 17/7» ծածկագրովբաց ընթացակարգի գնահատող հանձնաժողովի ցանկացած գործողության իրականացումը և որոշումների կայացումը՝ այդ թվում նաև պայմանագրի կնքման որոշման իրականացումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: